MT
5.12.2022
Il-Ġurnal Uffiċjali tal-Unjoni Ewropea
C 463/25
2) Ir-Regolament ta’ Implimentazzjoni tal-Kunsill (UE) 2020/1130 tat-30 ta’ Lulju 2020 li jimplimenta l-Artikolu 21(2) tar-Regolament (UE) 2016/44 dwar miżuri restrittivi fid-dawl tas-sitwazzjoni fil-Libja, u r-Regolament ta’ Implimentazzjoni tal-Kunsill (UE) 2021/1241 tad-29 ta’ Lulju 2021 li jimplimenta l-Artikolu 21(2) tar-Regolament (UE) 2016/44 dwar miżuri restrittivi fid-dawl tas-sitwazzjoni fil-Libja u li jħassar ir-Regolament (UE) Nru 204/2011, huma annullati sa fejn dawn iżommu isem LAICO fuq il-lista ta’ entitajiet inkluża fl-Anness III tar-Regolament tal-Kunsill (UE) 2016/44 tat-18 ta’ Jannar 2016 dwar miżuri restrittivi fid-dawl tas-sitwazzjoni fil-Libja u li jħassar ir-Regolament (UE) Nru 204/2011.
3) L-effetti tal-Artikolu 1 tad-Deċiżjoni 2021/1251 għandhom jinżammu fir-rigward ta’ LAICO sad-data ta’ skadenza tat-terminu għal preżentata ta’ appell previst fl-ewwel paragrafu tal-Artikolu 56 tal-Istatut tal-Qorti tal-Ġustizzja tal-Unjoni Ewropea jew, jekk jiġi ppreżentat appell f’dan it-terminu, saċ-ċaħda eventwali tal-appell.
4) Il-Kunsill tal-Unjoni Ewropea huwa kkundannat għall-ispejjeż.
(1)
ĠU C 443, 21.12.2020.
Sentenza tal-Qorti Ġenerali tal-5 ta’ Ottubru 2022 – Puma vs EUIPO – CMS (CMS Italy) (Kawża T-711/20) (1) (“Trade mark tal-Unjoni Ewropea – Proċedimenti ta’ oppożizzjoni – Reġistrazzjoni internazzjonali li tindika lill-Unjoni Ewropea – Trade mark figurattiva CMS Italy – Trade marks figurattivi internazzjonali preċedenti li jirrappreżentaw felin jaqbeż lejn ix-xellug u trade mark figurattiva internazzjonali preċedenti PUMA – Raġuni relattiva għal rifjut – Ħsara għar-reputazzjoni – Artikolu 8(5) tar-Regolament (KE) Nru 207/2009 [li sar l-Artikolu 8(5) tar-Regolament (UE) 2017/1001] – Xebh bejn is-sinjali – Prova tar-reputazzjoni – Evalwazzjoni globali”) (2022/C 463/33) Lingwa tal-kawża: l-Ingliż Partijiet Rikorrenti: Puma SE (Herzogenaurach, il-Ġermanja) (rappreżentant: P. González-Bueno Catalán de Ocón, avukat) Konvenut: L-Uffiċċju tal-Proprjetà Intellettwali tal-Unjoni Ewropea (rappreżentanti: J. Ivanauskas u V. Ruzek, aġenti) Parti oħra fil-proċedimenti quddiem il-Bord tal-Appell tal-EUIPO, intervenjenti quddiem il-Qorti Ġenerali: CMS Costruzione macchine speciali SpA (Alonte, l-Italja) (rappreżentanti: M. Salvador u R. Brogi, avukati)
Suġġett Permezz tar-rikors tagħha abbażi tal-Artikolu 263 TFUE, ir-rikorrenti titlob l-annullament tad-deċiżjoni tar-Raba’ Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO) tal-24 ta’ Settembru 2020 (Każ R 2215/2019-4).
Dispożittiv 1) Id-deċiżjoni tar-Raba’ Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO) tal24 ta’ Settembru 2020 (Każ R 2215/2019-4) hija annullata f’dak li jirrigwarda l-oppożizzjonijiet ibbażati fuq it-trade marks preċedenti Nru 480 105 u Nru 593 987.
2) Ir-rikors huwa miċħud għall-bqija.
3) Puma SE, l-EUIPO u CMS Costruzione macchine speciali SpA għandhom ibatu l-ispejjeż tagħhom stess.
(1)
ĠU C 35, 1.2.2021.